Ak si chcete doma pripraviť masť z nádchovníku, budete potrebovať zhruba 20 až 30 listov tejto aromatickej rastliny a 200 gramov tuku (bravčová masť, alebo napríklad kokosový tuk). Ten najprv rozohrejte na 100 ° C a do neho potom vložte listy nádchovníku. Zmes udržujte pri rovnakej teplote, nechajte ju dve hodiny lúhovať a sem tam zamiešajte. Potom ju odstavte, nechajte ju vychladnúť a na deň vložte do chladničky. Následne celý proces zopakujte a po vychladení vlejte do pripravených nádob.